Document ID: 32003D0432

32003D0432
L 147/42
SLUŽBENI LIST EUROPSKE UNIJE
12.06.2003.
ODLUKA VIJEĆA 2003/432/ZVSP
od 12. lipnja 2003.
o pokretanju vojne operacije Europske unije u Demokratskoj Republici Kongo
VIJEĆE EUROPSKE UNIJE,
uzimajući u obzir Ugovor o Europskoj uniji, a posebno njegov članak 17. stavak 2. i članak 25.,
uzimajući u obzir Zajedničku akciju Vijeća 2003/423/ZVSP od 5. lipnja 2003. o vojnoj operaciji Europske unije u Demokratskoj Republici Kongo (1), a posebno njezin članak 6.,
budući da:
(1)
Dana 30. svibnja 2003. Vijeće sigurnosti Ujedinjenih naroda jednoglasno je donijelo Rezoluciju 1484 (2003) kojom se u okviru Poglavlja VII. Povelje UN-a odobrava privremeno razmještanje privremenih hitnih multinacionalnih snaga u Buniji, u Demokratskoj Republici Kongo.
(2)
Nakon zahtjeva glavnoga tajnika Ujedinjenih naroda, Europska unija odlučila je omogućiti privremene stabilizacijske snage u regiji Ituri za provedbu mandata predviđenog Rezolucijom UNSC 1484 (2003) od 30. svibnja 2003.
(3)
Vijeće je Političkom i sigurnosnom odboru odobrilo donošenje relevantnih odluka o političkoj kontroli i strateškom usmjeravanju operacije.
(4)
U skladu s člankom 6. Protokola o stajalištu Danske priloženom Ugovoru o Europskoj uniji i Ugovoru o osnivanju Europske zajednice, Danska ne sudjeluje u izradi i provedbi odluka i akcija Europske unije koje imaju obrambene implikacije. Danska ne sudjeluje u financiranju operacije,
ODLUČILO JE:
Članak 1.
Operacijski plan je odobren.
Članak 2.
Poruka pravila o ovlaštenju za uporabu sile je odobrena.
Članak 3.
Vojna operacija EU-a u Demokratskoj Republici Kongo pokreće se 12. lipnja 2003.
Članak 4.
Zapovjednik operacije ovime se bez odgode ovlašćuje za izdavanje aktivacijske zapovjedi (Actord) s ciljem započinjanja raspoređivanja snaga, prije prijenosa ovlasti nakon dolaska na poprište operacije i početka provođenja misije.
Članak 5.
Ne dovodeći u pitanje članak 15. Zajedničke akcije 2003/434/ZVSP ova Odluka ostaje na snazi do ponovnog razmještanja snaga uključenih u operaciju u Buniji.
Članak 6.
Ova se Odluka objavljuje u Službenom listu Europske unije.
Sastavljeno u Bruxellesu 12. lipnja 2003.

Labels: 18
15
5